CELEX: 62021CN0284
Language: et
Date: 2021-05-03 00:00:00
Title: Kohtuasi C-284/21 P: Euroopa Komisjoni 3. mail 2021 esitatud apellatsioonkaebus Üldkohtu (kolmas koda laiendatud koosseisus) 24. veebruari 2021. aasta otsuse peale kohtuasjas T-161/18: Braesch jt versus komisjon

28.6.2021   
            
            
               ET
            
            
               Euroopa Liidu Teataja
            
            
               C 252/18
            
         
      Euroopa Komisjoni 3. mail 2021 esitatud apellatsioonkaebus Üldkohtu (kolmas koda laiendatud koosseisus) 24. veebruari 2021. aasta otsuse peale kohtuasjas T-161/18: Braesch jt versus komisjon
      (Kohtuasi C-284/21 P)
      (2021/C 252/24)
      Kohtumenetluse keel: inglise
      
         Pooled
      
      
         Apellant: Euroopa Komisjon (esindajad: A. Bouchagiar ja K. Blanck)
      
         Teised menetlusosalised: Anthony Braesch, Trinity Investments DAC, Bybrook Capital Master Fund LP, Bybrook Capital Hazelton Master Fund LP, Bybrook Capital Badminton Fund LP
      
         Apellandi nõuded
      
      Apellant palub Euroopa Kohtul
      
                  —
               
               
                  tühistada vaidlustatud kohtuotsus;
               
            
                  —
               
               
                  teha ise esimeses kohtuastmes esitatud hagi suhtes lõplik kohtuotsus ja lükata hagi vastuvõetamatuse tõttu tagasi; ning
               
            
                  —
               
               
                  mõista kohtukulud välja teistelt menetlusosalistelt.
               
            
         Väited ja peamised argumendid
      
      Apellant esitab apellatsioonkaebuse põhjendamiseks ühe väite.
      Apellandi sõnul on Üldkohus rikkunud riigiabi menetlust reguleeriva määruse (1) artikli 108 lõiget 2 ja artikli 1 punkti h, kuna liigitas esimese kohtuastme hagejad vääralt „asjasse puutuvateks isikuteks“ või „huvitatud poolteks“.
      Selle põhjal järeldas Üldkohus ekslikult, et esimese kohtuastme hagejatel oli õigus esitada ELTL artikli 263 alusel hagi komisjoni 4. juuli 2017. aasta otsuse peale C(2017) 4690 (final) riigiabi SA.47677 (2017/N) kohta, millega viimane tunnistas Itaalia poolt Banca Monte dei Paschi di Sienale antud riigiabi kokkusobivaks.
      
         (1)  Nõukogu 13. juuli 2015. aasta määrus (EL) 2015/1589, millega kehtestatakse üksikasjalikud eeskirjad Euroopa Liidu toimimise lepingu artikli 108 kohaldamiseks (ELT 2015, L 248, lk 9).